Diari Oficial de la Generalitat Valenciana


Sumari del DOGV 8930, del 20-10-2020 (2020/8494)

Extracte de la Resolució de 24 de setembre de 2020, de la vicerectora d'Innovació i Transferència, per la qual es convoca la tercera edició per a la concessió d'ajudes de la Universitat de Valencia, a través de la Càtedra Deblanc, al millor projecte d'investigació relacionat amb l'aplicació de metodologies estadístiques, econòmiques i d'aprenentatge automàtic per a la detecció de delictes financers i blanqueig de capitals.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8930

Data del DOGV
:   20-10-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/8494


Data del document
:   24-09-2020

Organisme emissor
:   Universitat de València

Tipus de document
:   Extracte

Descriptors 

:   * ajuda pública

Extracte de la Resolució de 24 de setembre de 2020, de la vicerectora d'Innovació i Transferència, per la qual es convoca la tercera edició per a la concessió d'ajudes de la Universitat de Valencia, a través de la Càtedra Deblanc, al millor projecte d'investigació relacionat amb l'aplicació de metodologies estadístiques, econòmiques i d'aprenentatge automàtic per a la detecció de delictes financers i blanqueig de capitals. [2020/8494]  
  
BDNS (identif.): 528178.  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de Dades Nacional de Subvencions   
(http://www.pap.minhap.gob.es/bdnstrans):  
  
Primer. Beneficiaris  
Poden ser beneficiaris de les ajudes de la III edició d'ajudes d'investigació de Càtedra Deblanc-Universitat de València qualsevol investigador o equip d'investigació integrat en tot o en part per investigadors situats en centres d'investigació de la Comunitat Valenciana.  
  
El/la investigador/a principal ha de tenir la categoria de doctor.  
L'ajuda s'atorgarà a l'investigador principal i s'abonarà a la institució a la qual aquest estiga adscrit i on la investigació es duga a terme per al seu finançament.  
  
Segon. Objecte  
La Universitat de València a través de la Càtedra Deblanc, convoca la III edició d'ajudes d'investigació de la Càtedra Deblanc 2020 al millor projecte d'investigació relacionat amb l'aplicació de metodologies estadístiques, econòmiques i d'aprenentatge automàtic per a la detecció de delictes financers i de blanqueig de capitals.  
  
Tercer. Bases reguladores  
https://www.uv.es/uvcatedres/Conv\_Proyecto\_Inv\_DEBLANC\_2020\_val.pdf  
  
Quarta. Quantia  
L'ajuda per a l'equip d'investigació es finança a càrrec del pressupost de la Càtedra Deblanc de la Universitat de València, específica 15148282, per un import de 6.000 euros.  
  
Cinqué. Termini de presentació de sol·licituds  
El termini de presentació de sol·licituds comença l'endemà de la publicació de l'extracte d'aquesta convocatòria al Diari Oficial de la Generalitat Valenciana (DOGV) i es tanca en deu dies naturals.  
  
València, 24 de setembre de 2020. La rectora, p. d. (DOGV 27.06.2019), la vicerectora d'Innovació i Transferència: María Dolores Real García.